title: Директива 2014/63/ЕС на Европейския парламент и на Съвета от 15 май 2014 година за изменение на Директива 2001/110/ЕО на Съвета относно меда

text:
               3.6.2014

               BG

               Официален вестник на Европейския съюз

               L 164/1

         ДИРЕКТИВА 2014/63/ЕС НА ЕВРОПЕЙСКИЯ ПАРЛАМЕНТ И НА СЪВЕТА
   от 15 май 2014 година
   за изменение на Директива 2001/110/ЕО на Съвета относно меда
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз, и по-специално член 43, параграф 2 от него,
   като взеха предвид предложението на Европейската комисия,
   след предаване на проекта на законодателния акт на националните парламенти,
   като взеха предвид становището на Европейския икономически и социален комитет (1),
   в съответствие с обикновената законодателна процедура (2),
   като имат предвид, че:

               (1)

               Директива 2001/110/ЕО на Съвета (3) определя меда като естествен сладък продукт, произвеждан от медоносни пчели Apis mellifera („пчели“). Медът се състои основно от различни захари, предимно фруктоза и глюкоза, както и от други вещества, като органични киселини, ензими и твърди частици, получавани при неговото събиране. Директива 2001/110/ЕО ограничава човешката намеса, която би могла да промени състава на меда, и във връзка с това позволява запазването на естествения характер на меда. По-специално Директива 2001/110/ЕО забранява добавянето в меда на хранителни съставки, включително хранителни добавки, и добавянето на друго освен мед. По същия начин директивата забранява отстраняването на съставните елементи, характерни за меда, включително полена, освен ако това отстраняване не може да се избегне при пречистване на меда от чужди примеси. Тези изисквания са в съответствие със стандарта Кодекс алиментариус за меда (Codex Stan 12-1981).

               (2)

               Поленът е част от критериите за състава на меда, определени в Директива 2001/110/ЕО. Наличните доказателства, включително емпирични и научни данни, потвърждават, че наличието на полен в меда се дължи на медоносните пчели. Поленовите зърна падат в нектара, събиран от медоносните пчели. В кошера пчелите превръщат събрания нектар, съдържащ поленови зърна, в мед. Според наличните данни в меда може да попадне допълнително полен от полена, който се намира по власинките на пчелите, от полена във въздуха вътре в кошера и от полена, събран от пчелите в килийките, които случайно може да се отворят при извличането на меда от стопанските субекти в хранителната промишленост. Следователно поленът попада в кошера в резултат на дейността на пчелите и присъства по естествен път в меда, независимо дали стопанските субекти в хранителната промишленост извличат меда или не. Освен това, няма съзнателно добавяне на полен в меда от страна на стопанските субекти в хранителната промишленост, тъй като това е забранено от Директива 2001/110/ЕО.

               (3)

               Регламент (ЕС) № 1169/2011 на Европейския парламент и на Съвета (4) определя като „съставка“ всяко вещество, използвано за производство или приготвяне на храна и все още налична в крайния продукт, дори и в изменен вид. Това определение предполага съзнателна употреба на вещество за производството или приготвянето на храна. Като се отчита фактът, че медът е естествен продукт, и по-специално, естественият произход на наличието в меда на съставни елементи, характерни за меда, поленът, който е естествен съставен елемент, характерен за меда, не следва да се счита за „съставка“ на меда по смисъла на Регламент (ЕС) № 1169/2011.

               (4)

               Настоящата директива не засяга прилагането на Регламент (ЕО) № 1829/2003 на Европейския парламент и на Съвета (5) по отношение на меда, който съдържа генетично модифициран полен, тъй като този мед представлява храна, произведена от генетично модифицирани организми по смисъла на този регламент. По дело С–442/09 (6), Карл Хайнц Баблок и други/Фрайщат Байерн, Съдът на Европейския съюз постанови, че определящият критерий за прилагането на Регламент (ЕО) № 1829/2003, както е посочено в съображение 16 от посочения регламент, е дали материалът, получен от генетично модифицирания изходен материал, присъства в храната. Следователно медът, съдържащ генетично модифициран полен, следва да се разглежда като „храна, (частично) произведена от ГМО“ по смисъла на член 3, параграф 1, буква в) от Регламент (ЕО) № 1829/2003. Следователно предвиждането на разпоредба, предвиждаща, че поленът не е съставка на меда, не засяга заключението на Съда на Европейския съюз по споменатото дело С–442/09, че медът, съдържащ генетично модифициран полен, е обект на Регламент (ЕО) № 1829/2003, по-специално на изискванията на същия, отнасящи се до даване на предварително разрешение за пускане на пазара, надзор и — когато е приложимо — етикетиране.

               (5)

               Съгласно изискванията за етикетиране по Регламент (ЕО) № 1829/2003 няма задължение наличието на генетично модифициран полен в меда да бъде указано на етикетите за мед, ако са изпълнени следните условия: този полен не надвишава 0,9 % от меда, а присъствието му в меда е случайно или технически неизбежно. Следва да се припомни, че Директива 2001/18/ЕО на Европейския парламент и на Съвета (7) предвижда, че държавите-членки могат да вземат подходящи мерки, за да избегнат случайното наличие на генетично модифицирани организми в меда.

               (6)

               Съгласно Директива 2001/110/ЕО, ако медът произхожда от повече от една държава членка или трета страна, задължителното указание за страните на произход може да бъде заменено с едно от следните указания, по целесъобразност: „смес от видове мед с произход от ЕС“, „смес от видове мед с произход извън ЕС“, „смес от видове мед с произход от ЕС и извън него“. След влизането в сила на Договора от Лисабон Европейският съюз замени и наследи Европейската общност. Следователно е целесъобразно да се изяснят съответните изисквания за етикетиране, като позоваването на „ЕО“ се замени с „ЕС“.

               (7)

               С Директива 2001/110/ЕО се предоставят правомощия на Комисията за изпълнение на някои от нейните разпоредби, по-специално правомощия да приема мерки, необходими за изпълнението на разпоредбите, свързани с адаптирането към техническия прогрес и привеждането на посочената директива в съответствие с общото законодателство на Съюза в областта на храните. Освен това Директива 2001/110/ЕО предоставя правомощия на Комисията да приема методи, позволяващи да се проверява съответствието на меда с посочената директива. Необходимо е да се преразгледа обхватът на тези правомощия.

               (8)

               С цел да се гарантират справедливи търговски практики, да се защитават интересите на потребителите и да се даде възможност за установяване на съответните методи за анализ, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз, за да се определят количествени параметри за критерия „основно“ по отношение на цветния или растителния произход на меда и минималното количество полен във филтрирания мед след отстраняване на чуждите неорганични или органични вещества. От особена важност е по време на подготвителната си работа Комисията да проведе подходящи консултации, включително на експертно равнище. При подготовката и изготвянето на делегираните актове Комисията следва да осигури едновременното и своевременно предаване на съответните документи по подходящ начин на Европейския парламент и на Съвета.

               (9)

               След приемането на Регламент (ЕО) № 178/2002 на Европейския парламент и на Съвета (8), който се прилага за всички етапи на производството, преработката и разпространението на храни и фуражи на равнището на Съюза и на национално равнище, общите разпоредби на Съюза относно хранителните продукти се прилагат пряко към продуктите, обхванати от Директива 2001/110/ЕО. Следователно вече не е необходимо Комисията да разполага с правомощия за привеждане в съответствие на разпоредбите на посочената директива към общото законодателство на Съюза в областта на храните. Поради това разпоредбите, предоставящи такива правомощия, следва да бъдат заличени.

               (10)

               След приемането на Регламент (ЕС) № 182/2011 на Европейския парламент и на Съвета (9) е целесъобразно да се адаптират съответните разпоредби на Директива 2001/110/ЕО към посочения регламент.

               (11)

               С цел да се позволи на държавите-членки да приемат националните законови, подзаконови и административни разпоредби, необходими за постигане на съответствие с Директива 2001/110/ЕО, така, както е изменена с настоящата директива, следва да се определи срок от 12 месеца за транспониране. По време на този период изискванията на Директива 2001/110/ЕО, без измененията, въведени с настоящата директива, остават приложими.

               (12)

               С цел да бъдат отчетени интересите на стопанските субекти в хранителната промишленост, които пускат на пазара или етикетират своите продукти в съответствие с изискванията, приложими преди прилагането на националните разпоредби, транспониращи Директива 2001/110/ЕО, така, както е изменена с настоящата директива, е необходимо да се установят целесъобразни преходни мерки. Следователно следва да е възможно продуктите, които са пуснати на пазара или са етикетирани преди прилагането на тези разпоредби, да продължат да бъдат предлагани на пазара до изчерпване на запасите.

               (13)

               Поради това Директива 2001/110/ЕО следва да бъде съответно изменена.

               (14)

               Тъй като измененията, свързани с предоставянето на правомощия на Комисията, се отнасят само до правомощията на Комисията, не е необходимо те да бъдат транспонирани от държавите-членки.

               (15)

               Тъй като целите на настоящата директива, а именно да предвиди, че поленът като естествен съставен елемент, характерен за меда, не следва да се счита за съставка на меда, да разясни изискванията за етикетиране в случаите, когато медът произхожда от повече от една държава членка или трета страна, както и да преразгледа обхвата на съществуващите правомощия, предоставени на Комисията, не могат да бъдат постигнати в задоволителна степен от държавите-членки, а могат да бъдат постигнати по-добре на равнището на Съюза, Съюзът може да приеме мерки, в съответствие с принципа на субсидиарност, посочен в член 5 от Договора за Европейския съюз. В съответствие с принципа на пропорционалност, посочен в същия член, настоящата директива не надхвърля необходимото за постигането на тези цели,

         ПРИЕХА НАСТОЯЩАТА ДИРЕКТИВА:
   Член 1
   Изменения
   Директива 2001/110/ЕО се изменя, както следва:

               1)

               В член 2, параграф 4 буква а) се заменя със следното:

                           „а)

                           страната или страните на произход, където е бил добит медът, се посочват върху етикета.
                           Независимо от първата алинея, ако медът произхожда от повече от една държава членка или трета страна, указанието за страните на произход може да бъде заменено с едно от следните указания, по целесъобразност:

                                       —

                                       „смес от видове мед с произход от ЕС“,

                                       —

                                       „смес от видове мед с произход извън ЕС“,

                                       —

                                       „смес от видове мед с произход от ЕС и извън него“.“

               2)

               В член 2 се добавя следната точка:

                           „5.

                           Поленът, в качеството си на естествен съставен елемент, характерен за меда, не се счита за съставка — по смисъла на член 2, параграф 2, буква е) от Регламент (ЕС) № 1169/2011на Европейския парламент и на Съвета (10) — на продуктите, посочени в приложение I към настоящата директива.

                  (10)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).“"

               3)

               Член 4 се заменя със следното:
               „Член 4
               1.   За целите на член 9, втора алинея от настоящата директива Комисията може, като отчита международните стандарти и техническия напредък, чрез актове за изпълнение, които са в съответствие с Регламент (ЕО) № 882/2004 на Европейския парламент и на Съвета (11), да установи методи за анализ, позволяващи да се проверява съответствието на меда с разпоредбите на настоящата директива. Тези актове за изпълнение се приемат в съответствие с процедурата по разглеждане, посочена в член 7, параграф 2 от настоящата директива. До приемането на тези методи на анализ, за проверка на спазването на разпоредбите на настоящата директива държавите-членки използват, винаги когато е възможно, международно признати валидирани методи за анализ, като например методите, одобрени от Кодекс алиментариус.
               2.   За целите на гарантиране на лоялни търговски практики и на защита на интересите на потребителите и за да се даде възможност за установяване на съответните методи за анализ, на Комисията се предоставят правомощия за приемане на делегирани актове в съответствие с член 6 за допълване на настоящата директива чрез определяне на количествените параметри, свързани със следното:

                           а)

                           критерий за „основно“ по отношение на цветния или растителния произход на меда съобразно посоченото в член 2, параграф 2, буква б), първо тире; както и

                           б)

                           минималното съдържание на полен във филтрирания мед след отстраняване на чуждите неорганични или органични примеси, посочени в приложение I, точка 2, буква б), подточка viii).

                     В тези делегирани актове Комисията предвижда подходящи преходни мерки за продуктите, пуснати на пазара преди дата на прилагане на посочените делегирани актове.

                  (11)  Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (ОВ L 165, 30.4.2004 г., стр. 1).“"

               4)

               Член 6 се заменя със следното:
               „Член 6
               1.   Правомощието да приема делегирани актове се предоставя на Комисията при спазване на предвидените в настоящия член условия.
               2.   Правомощието да приема делегираните актове, посочени в член 4, параграф 2, се предоставя на Комисията за срок от пет години, считано от 23 юни 2014 г. Комисията изготвя доклад относно делегирането на правомощия не по-късно от девет месеца преди изтичането на петгодишния срок. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно продължаване не по-късно от три месеца преди изтичането на всеки срок.
               3.   Делегирането на правомощия, посочено в член 4, параграф 2, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. Решението не засяга валидността на делегираните актове, които вече са влезли в сила.
               4.   Веднага след като приеме делегиран акт, Комисията нотифицира акта едновременно на Европейския парламент и на Съвета.
               5.   Делегиран акт, приет съгласно член 4, параграф 2, влиза в сила единствено ако нито Европейският парламент, нито Съветът са представили възражения в срок от два месеца след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.“

               5)

               Член 7 се заменя със следното:
               „Член 7
               1.   Комисията се подпомага от Постоянния комитет по хранителната верига и здравето на животните („комитета“), създаден с член 58, параграф 1 от Регламент (ЕО) № 178/2002 на Европейския парламент и на Съвета (12). Този комитет е комитет по смисъла на Регламент (ЕС) № 182/2011 на Европейския парламент и на Съвета. (13)

               2.   При позоваване на настоящия параграф се прилага член 5 от Регламент (ЕС) № 182/2011.
               Когато комитетът не даде становище, Комисията не приема проекта на акт за изпълнение и се прилага член 5, параграф 4, трета алинея от Регламент (ЕС) № 182/2011).

                  (12)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1)."

                  (13)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).“"

               6)

               В приложение II третата алинея се заменя със следното:
               „Без да се засяга приложение I, точка 2, буква б), подточка viii), не трябва да се отстраняват нито поленът, нито другите съставни елементи, характерни за меда, освен когато това не може да се избегне при пречистването на меда от чужди неорганични или органични примеси.“

         Член 2
   Транспониране
   1.   Държавите-членки въвеждат в сила законовите, подзаконовите и административните разпоредби, необходими, за да се съобразят с член 1, точки 1, 2 и 6 и с член 3. Те незабавно съобщават на Комисията текста на тези мерки.
   Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки прилагат мерките, посочени в параграф 1, считано от 24 юни 2015 г.
   Член 3
   Преходни мерки
   Продуктите, които са пуснати на пазара или етикетирани преди 24 юни 2015 г. в съответствие с Директива 2001/110/ЕО, могат да продължат да бъдат предлагани на пазара до изчерпване на запасите.
   Член 4
   Влизане в сила
   Настоящата директива влиза в сила на двадесетия ден след публикуването ѝ в Официален вестник на Европейския съюз.

   Член 5
   Адресати
   Адресати на настоящата директива са държавите-членки.

      Съставено в Брюксел на 15 май 2014 година.

            За Европейския парламент

            Председател

         M. SCHULZ

            За Съвета

            Председател

         D. KOURKOULAS

      (1)  ОВ C 11, 15.1.2013 г., стр. 88.

      (2)  Позиция на Европейския парламент от 16 април 2014 г. (все още непубликувана в Официален вестник) и решение на Съвета от 8 май 2014 г.

      (3)  Директива 2001/110/ЕО на Съвета от 20 декември 2001 г. относно меда (ОВ L 10, 12.1.2002 г., стр. 47).

      (4)  Регламент (ЕС) № 1169/2011 на Европейския парламент и на Съвета от 25 октомври 2011 г. за предоставянето на информация за храните на потребителите, за изменение на регламенти (ЕО) № 1924/2006 и (ЕО) № 1925/2006 на Европейския парламент и на Съвета и за отмяна на Директива 87/250/ЕИО на Комисията, Директива 90/496/ЕИО на Съвета, Директива 1999/10/ЕО на Комисията, Директива 2000/13/ЕО на Европейския парламент и на Съвета, директиви 2002/67/ЕО и 2008/5/ЕО на Комисията и на Регламент (ЕО) № 608/2004 на Комисията (ОВ L 304, 22.11.2011 г., стр. 18).

      (5)  Регламент (ЕО) № 1829/2003 на Европейския регламент и на Съвета от 22 септември 2003 г. относно генетично модифицираните храни и фуражи (ОВ L 268, 18.10.2003 г., стр. 1).

      (6)  Сборник, 2011 г., стр. I-07419.

      (7)  Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета (ОВ L 106, 17.4.2001 г., стр. 1).

      (8)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

      (9)  Регламент (ЕС) № 182/2011 на Европейския парламент и на Съвета от 16 февруари 2011 г. за установяване на общите правила и принципи относно реда и условията за контрол от страна на държавите-членки върху упражняването на изпълнителните правомощия от страна на Комисията (ОВ L 55, 28.2.2011 г., стр. 13).


title: Директива 2006/79/ЕО на Съвета от 5 октомври 2006 година относно освобождаване от данъчно облагане на вноса на малки пратки стоки с нетърговски характер от трети страни (кодифицирана версия)

text:
Важна правна забележка

|

32006L0079

Официален вестник n° L 286 , 17/10/2006 стр. 0015 - 0018

		20061005Директива 2006/79/ЕО на Съветаот 5 октомври 2006 годинаотносно освобождаване от данъчно облагане на вноса на малки пратки стоки с нетърговски характер от трети страни(кодифицирана версия)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 93 от него,като взе предвид предложението на Комисията,като взе предвид становището на Европейския парламент [1],като взе предвид становището на Европейския икономически и социален комитет [1],като има предвид, че:(1) Директива 78/1035/ЕИО на Съвета от 19 декември 1978 г. за освобождаване от данъчно облагане на вноса на малки пратки стоки с нетърговски характер от трети страни [2] е съществено изменяна няколко пъти [3]. В интерес на прозрачността и рационалността упоменатата директива следва да бъде кодифицирана.(2) Следва да се изготви разпоредба за освобождаване от данък върху оборота и акцизи за вноса на малки пратки стоки с нетърговски характер от трети страни.(3) За тази цел границите, в които това освобождаване от практическа гледна точка следва да се прилага, трябва да бъдат доколкото е възможно същите като предвидените за договореностите на Общността за освобождаване от митни сборове в Регламент (ЕИО) № 918/83 от 28 март 1983 г. на Съвета, установяващ режим на Общността за освобождаване от митни сборове [4].(4) Необходимо е да се определят конкретни лимити за определени продукти поради високото ниво на данъчно облагане, на което те са предмет понастоящем в държавите-членки.(5) Настоящата директива не трябва да накърнява задълженията на държавите-членки, свързани със сроковете за транспониране в националното законодателство на директивите, установени в приложение I, част Б,ПРИЕ НАСТОЯЩАТА ДИРЕКТИВА:Член 11. Малки пратки стоки с нетърговски характер, изпратени от трета страна от частни лица на други частни лица в държава-членка, се освобождават при внос от данък върху оборота и акциз.2. По смисъла на параграф 1 "малки пратки стоки с нетърговски характер" означава пратки, които:а) имат случаен характер;б) съдържат само стоки, предназначени за лична или семейна употреба на получателите, естеството и количеството на които не показват, че са внесени с търговска цел;в) съдържат стоки на обща стойност, която не надвишава 45 EUR;г) са изпратени от изпращача до получателя без каквото и да е заплащане.Член 21. Член 1 се прилага за изброените по-долу стоки при условията на следните количествени ограничения:а) тютюневи изделияi) 50 цигари,илиii) 25 пурети (пури с максимално тегло 3 грама всяка),илиiii) 10 пуриилиiv) 50 грама тютюн за пушене;б) алкохол и алкохолни напитки:i) дестилирани напитки и спирт с алкохолно съдържание до 22 % vol.; неденатуриран етилов алкохол с алкохолно съдържание 80 % vol. и повече обемни процента: една стандартна бутилка (до 1 литър),илиii) дестилирани напитки и спирт, аперитиви на базата на вино или алкохол, тафия, саке или подобни напитки с алкохолно съдържание до 22 % vol.; пенливи вина, подсилени вина: една стандартна бутилка (до 1 литър),илиiii) непенливи вина: два литра;в) парфюми: 50 грама,илитоалетни води: 0,25 литра или осем унции;г) кафе: 500 грама,илиекстракти от кафе и есенции: 200 грама;д) чай: 100 грама,илиекстракти от чай и есенции: 40 грама.2. Държавите-членки имат право да намаляват количествата на стоките, посочени в параграф 1, подлежащи на освобождаване от данък върху оборота и акцизи, или изцяло да отменят освобождаването за такива стоки.Член 3Всички стоки, изброени в член 2, които се съдържат в малки пратки с нетърговски характер в количества, надвишаващи тези, предвидени в упоменатия член, се изключват изцяло от освобождаването.Член 41. Равностойността на еурото в национална валута, която се използва за прилагането на настоящата директива, се определя веднъж годишно. Приложимите ставки са действащите на първия работен ден от октомври в сила от 1 януари следващата година.2. Държавите-членки могат да закръглят сумите в национална валута в резултат на превръщането на сумите в еуро, предвидени в член 1, параграф 2, при условие че това закръгляне не надвишава 2 EUR.3. Държавите-членки могат да запазят сумата на освобождаването в сила по време на годишните корекции предвидени в параграф 1, ако преди закръглянето предвидено в параграф 2, конвертирането на сумата на освобождаването в еуро би довело до по-малко от 5 % промяна в освобождаването, изразено в национална валута.Член 5Държавите-членки съобщават на Комисията текста на основните разпоредби на националното законодателство, което приемат в областта, уредена с настоящата директива. Комисията информира съответно останалите държави-членки за това.Член 6Директива 78/1035/ЕИО се отменя, без да се накърняват задълженията на държавите-членки, свързани със сроковете за въвеждане в националното законодателство на директивите, установени в приложение I, част Б.Позоваванията на отменената директива се считат за позовавания на настоящата директива и се тълкуват в съответствие с таблицата на съответствията в приложение II.Член 7Настоящата директива влиза в сила на двадесетия ден след публикуването ѝ в Официален вестник на Европейския съюз.Член 8Адресати на настоящата директива са държавите-членки.Съставено в Люксембург на 5 октомври 2006 година.За СъветаПредседателK. Rajamäki[1] Все още непубликувано в Официален вестник.[2] ОВ L 366, 28.12.1978 г., стр. 34. Директива, последно изменена с Акта за присъединяване от 1994 г.[3] Виж приложение I, част А.[4] ОВ L 105, 23.4.1983 г., стр. 1. Регламент, последно изменен с Акта за присъединяване от 2003 г.--------------------------------------------------20061005ПРИЛОЖЕНИЕ IЧАСТ АОтменената директива с нейните последователни измененияДиректива 78/1035/ЕИО на Съвета [1] (ОВ L 366, 28.12.1978 г., стр. 34) | |Директива 81/933/ЕИО на Съвета (ОВ L 338, 25.11.1981 г., стр. 24) | само член 2 |Директива 85/576/ЕИО на Съвета (ОВ L 372, 31.12.1985 г., стр. 30) | |ЧАСТ БСрокове за транспониране в националното законодателство(съгласно член 6)Директива | Срокове за транспониране |78/1035/ЕИО | 1 януари 1979 г. |81/933/ЕИО | 31 декември 1981 г. |85/576/ЕИО | 30 юни 1986 г. |[1] Директива 78/1035/ЕИО също така е изменена с Акта за присъединяване от 1994 г.--------------------------------------------------20061005ПРИЛОЖЕНИЕ IIТАБЛИЦА НА СЪОТВЕТСТВИЕТОДиректива 78/1035/ЕИО | Настоящата директива |Член 1, параграф 1 | Член 1, параграф 1 |Член 1, параграф 2, първо тире | Член 1, параграф 2, буква а) |Член 1, параграф 2, второ тире | Член 1, параграф 2, буква б) |Член 1, параграф 2, трето тире | Член 1, параграф 2, буква в) |Член 1, параграф 2, четвърто тире | Член 1, параграф 2, буква г) |Член 2, параграф 1, буква а), от 50 цигари на "50 грама тютюн за пушене" | Член 2, параграф 1, буква а), i)—iv) |Член 2, параграф 1, буква б) | Член 2, параграф 1, буква б) |Член 2, параграф 1, буква б), първо тире | Член 2, параграф 1, буква б), i) |Член 2, параграф 1, буква б), второ тире | Член 2, параграф 1, буква б), ii) |Член 2, параграф 1, буква б), трето тире | Член 2, параграф 1, буква б), iii) |Член 2, параграф 1, букви в), г) и д) | Член 2, параграф 1, букви в), г) и д) |Член 2, параграф 2 | Член 2, параграф 2 |Член 2, параграф 3 | — |Член 3 | Член 3 |Член 4, параграф 1 | — |Член 4, параграф 2 | Член 4, параграф 1 |Член 4, параграф 3 | Член 4, параграф 2 |Член 4, параграф 4 | Член 4, параграф 3 |Член 5, параграф 1 | — |Член 5, параграф 2 | Член 5 |— | Член 6 |— | Член 7 |Член 6 | Член 8 |— | Приложение I |— | Приложение II |--------------------------------------------------


title: Директива 1999/25/ЕО на Комисията от 9 април 1999 година за привеждане в съответствие с техническия прогрес на Директива 93/34/ЕИО на Съвета относно законово определените обозначения на двуколесните или триколесните моторни превозни средства (текст от значение за ЕИП)

text:
Важна правна забележка

|

31999L0025

Официален вестник n° L 104 , 21/04/1999 стр. 0019 - 0021 специално чешко издание глава 07 том 004 стр. 285  - 287 специално испанско издание глава 07 том 004 стр. 285  - 287 специално унгарско издание глава 07 том 004 стр. 285  - 287 специално литвийско издание глава 07 том 004 стр. 285  - 287 LV.ES глава 07 том 004 стр. 285  - 287 MT.ES глава 07 том 004 стр. 285  - 287 PL.ES глава 07 том 004 стр. 285  - 287 SK.ES глава 07 том 004 стр. 285  - 287 специално словенско издание глава 07 том 004 стр. 285  - 287

		19990409Директива 1999/25/ЕО на Комисиятаот 9 април 1999 годиназа привеждане в съответствие с техническия прогрес на Директива 93/34/ЕИО на Съвета относно законово определените обозначения на двуколесните или триколесните моторни превозни средства(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/61/ЕИО на Съвета от 30 юни 1992 г. относно типовото одобрение на двуколесните или триколесните моторни превозни средства [1], изменена с Акта за присъединяване на Австрия, Финландия и Швеция, и по-специално член 16 от нея,като взе предвид Директива 93/34/ЕИО на Съвета от 14 юни 1993 г. относно законово определените обозначения за двуколесните или триколесните моторни превозни средства [2], и по-специално член 3 от нея,(1) като има предвид, че Директива 93/34/ЕИО е една от отделните директиви от процедурата за типово одобрение, създадена с Директива 92/61/ЕИО; като има предвид, че следователно предписанията на Директива 92/61/ЕИО относно системите, компонентите и техническите единици на превозните средства се прилагат към споменатата директива;(2) като има предвид, че техническият напредък позволява Директива 93/34/ЕИО да се приведе в съответствие с техническия прогрес; като има предвид, че следователно, за да се даде възможност за добро функциониране на цялата система по типово одобрение, изглежда необходимо предварително да се изяснят или допълнят някои разпоредби от споменатата директива;(3) като има предвид, че за целта е необходимо да се приведат в съответствие някои използвани символи и да се изяснят някои изисквания относно символите и знаците, които следва да бъдат използвани за законово определеното обозначаване върху табелката за данни на производителя;(4) като има предвид, че предвидените в настояща директива мерки са съгласувани със становището на Комитета за привеждане в съответствие към техническия прогрес, създаден с член 13 на Директива 70/156/ЕИО [3] на Съвета, последно изменена с Директива 98/91/ЕО [4] на Европейския парламент и на Съвета,ПРИЕ НАСТОЯЩАТА ДИРЕКТИВА:Член 1Приложението към Директива 93/34/ЕИО се изменя в съответствие с приложението към настояща директива.Член 21. Считано от 1 януари 2000 г. държавите-членки не могат, на основания, свързани със законово определените обозначения:- да отказват типово одобрение ЕО на двуколесно или триколесно моторно превозно средство,- да забраняват регистрацията, продажбата или пускането в движение на двуколесни или триколесни моторни превозни средства,ако законово определените обозначения отговарят на изискванията на Директива 93/34/ЕИО на Съвета, така както е изменена с настоящата директива.2. Считано от 1 юли 2000 г. държавите-членки отказват да издават типово одобрение ЕО на всеки вид двуколесно или триколесно моторно превозно средство на основания, свързани със законово определените обозначения, ако не са изпълнени изискванията на Директива 93/34/ЕИО, така както е изменена с настоящата директива.Член 31. Държавите-членки приемат и публикуват . законовите, подзаконовите и административните разпоредби, необходими, за да се съобразят с настоящата директива, най-късно до 31 декември 1999 г. Те незабавно информират Комисията за това.Те прилагат тези разпоредби, считано от 1 януари 2000 г.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на това позоваване се определят от държавата-членка.2. Държавите-членки съобщават на Комисията текстовете на разпоредбите от националното си законодателство в областта, уредена от настоящата директива.Член 4Настоящата директива влиза в сила на двадесетия ден от датата на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 9 април 1999 година.За КомисиятаMartin BangemannЧлен на Комисията[1] ОВ L 225, 10.8.1992 г., стр. 72.[2] ОВ L 188, 29.7.1993 г., стр. 38.[3] ОВ L 42, 23.2.1970 г., стр. 1.[4] ОВ L 11, 16.1.1999 г., стр. 25.--------------------------------------------------19990409ПРИЛОЖЕНИЕ1. Точка 2.1.4. се заменя със следния текст:"2.1.4. ниво на шума при работа на място: … дб(A) при … min-1."2. Точка 3.1.1.2. се заменя със следния текст:"3.1.1.2. втората част се състои от шест знака (букви или цифри), които имат за цел да посочат основните характеристики на превозното средство (вид, вариант и версия). Ако производителят не използва един или няколко от тези знаци, неизползваните пространства трябва да се запълнят с букви или цифри, избрани от производителя на всяко превозно средство;"3. Точка 3.1.2. се заменя със следния текст:"3.1.2. идентификационният номер на превозното средство трябва, доколкото е възможно, да бъде нанесен на един ред. Началото и краят на този ред трябва да бъдат ограничени със символ, който не е нито арабска цифра, нито главна латинска буква и който не може да бъде сбъркан с нито един от тези знаци.По изключение, поради технически причини, той също може да бъде на два реда. В този случай обаче не е разрешено разделянето на идентификационния номер да се извършва вътре в някоя от трите му части, а началото и краят на всеки ред трябва да бъдат ограничени със символ, който не е нито арабска цифра, нито главна латинска буква и който не може да бъде сбъркан с нито един от тези знаци.Разрешено е също въвеждането на такъв символ в рамките на един ред между трите части (точка 3.1.1.).Между знаците не трябва да има разстояние."--------------------------------------------------


title: Директива 2009/152/ЕО на Комисията от 30 ноември 2009 година за изменение на Директива 91/414/ЕИО на Съвета по отношение на крайния срок за включване в приложение I на активното вещество карбендазим (Текст от значение за ЕИП)

text:
               1.12.2009

               BG

               Официален вестник на Европейския съюз

               L 314/66

      ДИРЕКТИВА 2009/152/ЕО НА КОМИСИЯТА

   от 30 ноември 2009 година
   за изменение на Директива 91/414/ЕИО на Съвета по отношение на крайния срок за включване в приложение I на активното вещество карбендазим
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 1, втора алинея, второ тире от нея,
   като има предвид, че:

               (1)

               С Директива 2006/135/ЕО на Комисията (2) карбендазимът беше включен като активно вещество в приложение I към Директива 91/414/ЕИО на Съвета. Срокът на това включване изтича на 31 декември 2009 г.

               (2)

               При поискване включването на активно вещество може да бъде подновено за срок, не по-дълъг от десет години. На 6 август 2007 г. Комисията получи заявление от заявителя за подновяване включването на това вещество.

               (3)

               На 10 януари 2008 г. заявителят представи на държавата-членка докладчик — Германия техническа документация в подкрепа на своето заявление. Германия изготви проектодоклад за повторната си оценка на 27 юли 2009 г. Необходимо е Европейският орган за безопасност на храните да извърши партньорска оценка.

               (4)

               Тъй като приключването на процедурата по подновяване преди датата, на която изтича срокът за включване на карбендазима, е невъзможно, и предвид факта, че заявлението за подновяване е направено своевременно, в съответствие с член 5, параграф 5 от Директива 91/414/ЕИО следва да се даде подновяване за срока, необходим за приключване на посочената процедура.

               (5)

               Следователно е целесъобразно Директива 91/414/ЕИО да бъде съответно изменена.

               (6)

               Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   В приложение I към Директива 91/414/ЕО на ред № 149 (карбендазим (неустановена стереохимия) CAS № 10605-21-7 CIPAC № 263) в шестата колона (изтичане срока на включването) думите „31 декември 2009 г.“ се заменят с думите„31 декември 2010 г.“.
   Член 2
   Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, не по-късно от 31 декември 2009 г. Те незабавно съобщават на Комисията за текста на тези разпоредби и предоставят таблица на съответствието между тези разпоредби и настоящата директива.
   Те прилагат посочените разпоредби от 1 януари 2010 г.
   Когато държавите-членки приемат посочените разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 30 ноември 2009 година.

            За Комисията

         Androulla VASSILIOU

            Член на Комисията

      (1)  ОВ L 230, 19.8.1991 г., стр. 1.

      (2)  ОВ L 349, 12.12.2006 г., стр. 37.


title: Директива на Комисията от 5 декември 1972 година за изменение на Втора директива на Комисията от 18 ноември 1971 година относно установяване на общностни методи за анализ за целите на официалния контрол на храните за животни

text:
Важна правна забележка

|

31973L0047

Официален вестник n° L 083 , 30/03/1973 стр. 0035 - 0035 специално финландско издание: глава 3 том 5 стр. 0129  специално гръцко издание: глава 03 том 9 стр. 0128  специално шведско издание: глава 3 том 5 стр. 0129  специално испанско издание: глава 03 том 6 стр. 0244  специално португалско издание глава 03 том 6 стр. 0244  специално чешко издание глава 03 том 02 стр. 26  - 26 специално испанско издание глава 03 том 02 стр. 26  - 26 специално унгарско издание глава 03 том 02 стр. 26  - 26 специално литвийско издание глава 03 том 02 стр. 26  - 26 LV.ES глава 03 том 02 стр. 26  - 26 MT.ES глава 03 том 02 стр. 26  - 26 PL.ES глава 03 том 02 стр. 26  - 26 SK.ES глава 03 том 02 стр. 26  - 26 специално словенско издание глава 03 том 02 стр. 26  - 26

		19721205Директива на Комисиятаот 5 декември 1972 годиназа изменение на Втора директива на Комисията от 18 ноември 1971 година относно установяване на общностни методи за анализ за целите на официалния контрол на храните за животни(73/47/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директивата на Съвета от 20 юли 1970 г. [1] относно въвеждането на общностни методи за вземане на проби и анализ за целите на официалния контрол на храните за животни, изменена с Директивата от 20 юли 1972 г. [2], и по-специално член 2 от нея,като има предвид, че на 18 ноември 1971 г. Комисията прие втора директива относно установяване на общностни методи за анализ за целите на официалния контрол на храните за животни [3];като има предвид, че посочената директива предвижда в част 1 от приложението си метод за определяне на влагата, който може да се приложи inter alia и за анализа на животински и растителни мазнини и масла;като има предвид, че определянето на влагата в животински и растителни мазнини и масла трябва да се извършва от 1 януари 1974 г. с различен метод, определен в Четвъртата директива на Комисията, която установява общностни методи за анализ за целите на официалния контрол на храните за животни;като има предвид, че следователно е необходимо да се отмени задължението за прилагане на метода за определяне на влага, определен във Втората директива, за анализа на животински и растителни мазнини и масла;като има предвид, че мерките, предвидени в настоящия регламент са в съответствие със становището на Постоянния комитет по храните за животни,ПРИЕ НАСТОЯЩАТА ДИРЕКТИВА:Член 1Втората директива на Комисията относно установяване на общностни методи за анализ за целите на официалния контрол на храните за животни се изменя, както следва:В приложението, част 1, точка 1 текстът на второто изречение от първа алинея се заменя със следното:"Това не се отнася до анализа на млечните продукти като обикновена храна за животни, анализа на минерални вещества и смеси, основно съставени от минерални вещества, анализа на животински и растителни мазнини и маслата с произход, както и анализа на маслодайните семена и плодове, определени в Регламент № 136/66/ЕИО на Съвета от 22 септември 1966 г. за установяване на обща организация на пазара на масла и мазнини [4]Член 2Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, не по-късно от 1 януари 1973 г. Те незабавно уведомяват Комисията за това.Член 3Адресати на настоящата директива са държавите-членки.Съставено в Брюксел на 5 декември 1972 година.За КомисиятаПредседателS. L. Mansholt[1] ОВ L 170, 3.8.1970 г., стр. 2.[2] ОВ L 171, 29.7.1972 г., стр. 39.[3] ОВ L 279, 20.12.1971 г., стр. 7.[4] ОВ L 170, 3.8.1970 г., стр. 2.".--------------------------------------------------


title: Директива 2003/126/ЕО на Комисията от 23 декември 2003 година относно аналитичния метод за определяне на съставките от животински произход за официалния контрол на храните за животниТекст от значение за ЕИП.

text:
Важна правна забележка

|

32003L0126

Официален вестник n° L 339 , 24/12/2003 стр. 0078 - 0084 специално чешко издание глава 3 том 41 стр. 540  - 546 специално испанско издание глава 3 том 41 стр. 540  - 546 специално унгарско издание глава 3 том 41 стр. 540  - 546 специално литвийско издание глава 3 том 41 стр. 540  - 546 LV.ES глава 3 том 41 стр. 540  - 546 MT.ES глава 3 том 41 стр. 540  - 546 PL.ES глава 3 том 41 стр. 540  - 546 SK.ES глава 3 том 41 стр. 540  - 546 специално словенско издание глава 3 том 41 стр. 540  - 546

		20031223Директива 2003/126/ЕО на Комисиятаот 23 декември 2003 годинаотносно аналитичния метод за определяне на съставките от животински произход за официалния контрол на храните за животни(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/373/ ЕИО на Съвета от 20 юли 1970 г. относно въвеждането общностни методи за вземане на проби и анализ за целите на официалния контрол на храните за животни [1], и по-специално член 2 от нея,като има предвид, че:(1) Съгласно Директива 70/373/ЕИО, официалният контрол на храните за животни, който има за задача да установи спазването на установените със законови, подзаконови и административни разпоредби условия за качеството и състава на храните за животни, следва да се извършва чрез методи за взимане на проби и анализ, които са в сила в Общността.(2) Разпоредбите относно етикетирането на храните за животни и изискванията за забрана за използване на някои видове животински протеини в храните, предназначени за някои категории животни, предвиждат необходимостта от обезпечаване на надеждни методи на анализ, с които да се открива наличието на такива вещества и, при необходимост, да се определя тяхното процентно съдържание.(3) Методът, описан в Директива 98/88/ЕО на Комисията от 13 ноември 1998 г. за насоките за микроскопско определяне и оценка на съставки от животински произход за официалния контрол на храните за животни [2], е понастоящем единственият валиден метод за контрол на наличието на животински протеини, включително тези, обработвани при температура 133 °С, налягане 3 бара и за време от 20 минути, в храните за животни.(4) Едно сравнително проучване, с цел определяне на преработени животински протеини, доказа неотдавна, че различните начини на прилагане на микроскопски анализи, определени в Директива 98/88/ЕО, дават като резултат значителни различия по отношение на чувствителността, специфичността и точността на метода. С цел хармонизиране и подобряване на методите за откриване на преработени животински протеини, е необходимо да се разгледат по-подробно и да се направят задължителни разпоредбите относно методите на микроскопския анализ. Необходимо е да се гарантира, че аналитиците, прилагащи този метод, са с необходимата за това подготовка, тъй като качеството на резултатите зависи от компетентността на анализиращия.(5) Директива 98/88/ЕО следва да се замени.(6) Мерките, предвидени с настоящата директива, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩАТА ДИРЕКТИВА:Член 1Когато се извършва официален анализ в рамките на програмата за координиран контрол в областта на храненето на животните, съгласно Директива 95/53/ЕО на Съвета [3], с оглед на официален контрол за наличие на съставки от животински произход в храните за животни, определяне на тези съставки и оценка на количеството им, държавите-членки следят този анализ да се извършва съобразно разпоредбите, фигуриращи в приложението към настоящата директива.Член 2Държавите-членки гарантират, че лабораториите, които извършват официалните контролни проверки за наличие на съставки от животински произход в храните за животни, участват периодично в квалификационни проверки за методите на анализ и да се убедят, че персоналът на лабораторията, който извършва анализите е с необходимата за това квалификация.Член 3Директива 98/88/ЕО се отменя.Позоваванията на отменената директива се считат за позовавания на настоящата директива.Член 41. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 юли 2004 г. Те незабавно съобщават на Комисията текста на тези разпоредби, както и таблица на съответствията между тези разпоредби и настоящата директива.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на разпоредбите от националното законодателство, които те приемат в областта, уредена с настоящата директива.Член 5Настоящата директива влиза в сила на двадесетия ден след датата на публикуването ѝ в Официален вестник на Европейския съюз.Член 6Адресати на настоящата директива са държавите-членки.Съставено в Брюксел на 23 декември 2003 година.За КомисиятаDavid ByrneЧлен на Комисията[1] ОВ L 170, 3.8.1970 г., стр. 2. Директива, последно изменена с Регламент (ЕО) № 807/2003 (ОВ L 122, 16.5.2003 г., стр. 36).[2] ОВ L 318, 27.11.1998 г., стр. 45.[3] ОВ L 265, 8.11.1995 г., стр. 17. Директива, последно изменена с Директива 2001/46/ЕО на Европейския парламент и на Съвета (ОВ L 234, 1.9.2001 г., стр. 55).--------------------------------------------------20031223ПРИЛОЖЕНИЕУсловия, които се прилагат при откриването, определянето или оценката на съставките от животински произход в храните за животни чрез микроскопски анализ1. Цели и поле на приложениеНастоящите условия се прилагат при откриването, чрез микроскопски анализ, на съставки от животински произход (определени като преработени продукти от трупове или части от бозайници, птици и риби) в храните за животни, в рамките на програмата за координиран контрол в областта на храненето на животните съгласно Директива 95/53/ЕО на Съвета. Предвижда се, че методите, описани в настоящото приложение, се използват при всички официални изпитания, може да бъде извършено и второ изпитание по производни или друг вид методи, с цел усъвършенстване на откриването на някои типове съставки от животински произход или за определяне с по-голяма точност на произхода на съставките. Освен това, за анализа на някои специфични съставки от животински произход, като плазмата или костите в салото (вж. също точка 9) може да се използва и различен протокол, при условие че тези анализи се провеждат в допълнение на анализите, предвидени в програмата за координирания контрол.2. ЧувствителностВ зависимост от естеството на съставките от животински произход, много малки количества могат да бъдат откривани в храните за животни (< 0,1 %).3. ПринципЗа определянето се използва представителна проба, взета съгласно разпоредбите определени в Директива 76/371/ЕИО на Комисията от 1-ви март 1976 г. относно определянето на методите на Общността за взимане на проби и за официалния контрол върху храните за животни [1], пробата е надлежно подготвена за целта. Съставя се следният протокол за третирането на храни за животни с ниска влажност. Храните за животни с влажност над 14 % се изсушават (кондензират) преди третирането им. Някои храни за животни или някои суровини, предназначени за храни на животни (например мас и масла) изискват специално третиране (вж. точка 9). Съставките от животински произход се определят на базата на типични характеристики, които се установяват под микроскоп (а именно мускулни влакна и други части от месо, хрущяли, кости, рога, косми, четина, кръв, пера, черупки от яйца, рибешки кости, люспи). Идентификацията се отнася както за пресятата фракция (6.1), така и за концентрираната утайка (6.2) на образеца.4. Реактиви4.1 Фиксатори4.1.1. Хлоралхидрат (водонаситен до 60 % об. тегло)4.1.2. Основа (2,5 % об. тегло NaOH или 2,5 % об. тегло KOH) за пресетите фракции4.1.3. Парафиново масло или глицерол (вискозитет: 68-81) за микроскопски анализ на утайка4.2. Промиващи средства4.2.1. Спирт, 96 %4.2.2. Ацетон4.3. Концентриращи реактиви4.3.1. Тетрахлоретилен (плътност 1,62)4.4. Оцветяващ реагент4.4.1. Йодиран разтвор/калиев йодид (да се разтворят 2 g калиев йодид в 100 ml вода и да се прибави 1 g йод, да се разклаща често)4.4.2. Ализариново червено (да се разтвори 2,5 ml солна киселина 1М в 100 ml вода и към този разтвор да се прибавят 200 g ализариново червено)4.4.3. Цистинов реактив (2 g оловен ацетат, 10 g NaOH на 100 ml Н2О)4.4.4. Йодиран разтвор калиев йодид (етанол 70 % р-р)4.5. Избелващ реагент4.5.1. Готов разтвор на натриев хидрохлорид (9,6 % активен хлор)5. Апаратура и помощни средства5.1. Лабораторна везна (точност от 0,01 g, с изключение на концентрираната утайка: 0,001 g)5.2. Инструмент за стриване (мелничка или хаванче, по-конкретно за животински продукти с мастно съдържание над 15 % към момента на анализа)5.3. Сито с квадратни отвори с размер на отвора максимум 0,50 mm5.4. Декантационна колба или бехерова чаша с конично дъно5.5. Стереомикроскоп (увеличение най-малко 40 пъти)5.6. Съставен микроскоп (увеличение най-малко 400 пъти) с излъчена или поляризирана светлина.5.7. Стандартна лабораторна стъкларияЦялото оборудване се почиства старателно. Декантационните колби и стъклария трябва да се измият машинно. Ситата се почистват с помощта на четка с твърд косъм.6. ПроцедураГранулираните храни могат да бъдат предварително пресети, ако двете фракции се анализират като отделни образци.Третират се най-малко 50 g от пробата (стрити старателно, ако е необходимо, с помощта на подходящ инструмент за смилане (5.2), с цел да се получи подходяща структура). От смления материал се вземат две представителни дози, едната за пресятата фракция (най-малко 5 g) (6.1), другата за концентрираната утайка (най-малко 5 g) (6.2). Оцветяването с реагенти (6.3) може да бъде използвано и за идентификационни цели.С цел да бъде показан видът на животинските протеини и произхода на частиците, може да се използва помощно решаващо устройство, като например ARIES, както и еталонни проби.6.1. Определяне на съставки от животински произход в пресетите фракцииНай-малко 5 g от пробата трябва да се пресеят (5.3) в две фракции.Пресятата/тите фракция/и, съдържаща/и едрите частици (или представителна част от фракцията), се разстила върху съответния носител, така че да образува фин слой и методично се изследва под стереомикроскоп (5.5) при различни увеличения, за откриване на съставките от животински произход.Предметните стъкла с препаратите на пресятата/ите фракция/и, които съдържат фини частици, се изследват методично под съставен микроскоп (5.6) при различни увеличения, за откриване на съставките от животински произход.6.2. Определяне на съставки от животински произход в концентрираната утайкаНай-малко 5 g (точност от 0,01 g) от пробата се пресипват в декантационна колба или бехерова чаша с конично дъно и се обработват с най-малко 50 ml тетрахлоретилен (4.3.1). Сместа се разклаща или разбърква неколкократно.- Ако се използва затворена декантационна колба, сместа трябва да се остави да престои достатъчно дълго време, преди да се утаи (минимум три минути) и да се отдели утайката. Неколкократно се разклаща и се оставя отново да се утаи за минимум три минути, преди да се отдели отново утайката.- Ако се използва отворена бехерова чаша, сместа трябва да се остави да се утаи минимум 5 минути преди да се отдели утайката.Цялата утайка се изсушава и след това се претегля (точност от 0,001 g). Не се налага теглене, освен ако не се изисква количествена оценка. Ако утайката се състои от много едри частици може да се пресее (5.3) в две фракции. Изсушената утайка се изследва със стереомикроскоп (5.5) и със съставен микроскоп (5.6) за установяване на съставки от кости.6.3. Използване на фиксатори и оцветяващ реагентИдентифицирането чрез микроскоп на съставките от животински произход може да се улесни чрез използването на специални фиксатори и оцветители.Хлорал хидрат (4.1.1.): | Чрез внимателно затопляне, клетъчните структури могат да бъдат виждани по-ясно, тъй като зърната нишесте желатинизират и нежеланото клетъчно съдържание се отстранява. |Луга (4.1.2.): | Както натриевият хлорид, така и калиевият хлорид изчистват изследвания материал, като подпомагат откриването на мускулни влакна, косми и други кератинови структури. |Парафиново масло и глицерол (4.1.3): | Костните съставки могат да бъдат добре идентифицирани в този запечатващ агент, тъй като повечето кухини остават запълнени с въздух и се появяват като черни дупки с размери около 5-15 μm. |Йодин/разтвор от калиев йодид (4.4.1): | Използван за откриване на нишесте (синьо-виолетов цвят) и протеини (жълто-оранжев цвят). Разтворите могат да бъдат разредени, ако е необходимо. |Червен разтвор на ализарин (4.4.2): | Червено/розово оцветяване на кости, кости от риба и люспи. Преди изсушаване на утайката (виж раздел 6.2), цялата утайка се прехвърля в стъклена епруветка и се изплаква два пъти с приблизително 5 ml алкохол (4.2.1) (всеки път следва да се използва вортекс миксер, разтворителят се оставя да действа около една минута и се излива). Преди да се използва този оцветител, утайката се избелва, като се добавя най-малко 1 ml натриев хипохлоритен разтвор (4.5.1). Реакцията се оставя да продължи 10 минути. Епруветката се напълва с вода, утайката се оставя от две до три минути, и водата и частиците, които са в състояние на суспензия, се изливат. Утайката се изплаква още два пъти с около 10 ml вода (следва да се използва вортекс миксер, оставя се да се утаи и водата се излива всеки път). Добавят се от две до 10 или повече капки (в зависимост от количеството на утайката) червен разтвор на ализарин. Сместа се разклаща и реакцията се осъществява за няколко секунди. Оцветената утайка се изплаква два пъти с приблизително 5 ml алкохол (4.2.1), последвани от едно изплакване с ацетон (4.2.2) (всеки път следва да се използва вортекс миксер, разтворът се оставя да се утаи за около една минута и течността се излива). След това утайката е готова за изсушаване. |Реагент за цистин (4.4.3) | Чрез внимателно загряване, съставките, съдържащи цистин (козина, пера и т. н.), стават черно-кафяви. |6.4. Изследване на храните за животни, които биха могли да съдържат рибни брашнаПод съставен микроскоп се изследва минимум едно предметно стъкло с препарат от пресята фина фракция и от фина фракция на утайка (виж раздели 6.1. и 6.2.)Ако на етикета е посочено наличие на рибни брашна в съставките или ако има съмнение, или бъде открито наличие на рибни брашна при първоначалния преглед, се изследват най-малко две допълнителни предметни стъкла с препарати от пресята фина фракция на оригиналната проба и на фракция от общата утайка.7. Изчисляване и оценкаДържавите-членки гарантират спазването на процедурите, описани по-нататък, при всеки официален анализ, целящ количествена оценка (не само наличие) на съставки от животински произход.Изчислението може да бъде направено само ако съставките от животински произход включват парчета от кости.Парчетата от кости от сухоземни топлокръвни видове животни (т.е. бозайниците и птиците) се различат от различните типове рибни кости върху микроскопско предметно стъкло по типичните лакуни (вдлъбнатини). Съотношението на отделните съставки от животински произход в пробата се изчислява, като се отчита:- разчетното съотношение (теглови проценти) на костите в съставките от животински произход и- пропорцията (теглови проценти) на костите в съставките от животински произход.Оценката трябва да се базира на изследването на най-малко три предметни стъкла (ако е възможно) и на най-малко пет полета за стъкло. В комбинираните храни за животни концентрираната утайка съдържа не само парчета от кости на сухоземни животни и рибни кости, но и други частици с високо специфично тегло, например минерали, пясък, части от вдървесени растения и др.7.1. Разчетната стойност на процентното съдържание на парчета от костиПроцентно съдържание на парчета кости от сухоземни видове = (S × c)/WПроцентно съдържание на парчета от рибни кости и люспи = (S × d)/W(S = маса на утайката (mg), с = корекционен коефициент (%) за разглежданата доза кости от сухоземни животни в утайката, d = корекционен коефициент за разглежданата доза парчета от рибни кости и люспи в утайката, W = тегло а образеца, от който произлиза утайката (mg).7.2. Разчетната стойност на съставките от животински произходПропорционалното участие на кости в продуктите от животински произход може да варира значително. (Процентното съдържание на кости е от порядъка на 50 до 60 % за костните брашна и от порядъка на 20 до 30 % за месните брашна; в случаите с рибени брашна, съдържанието на кости и люспи варира в зависимост от категорията и произхода на рибеното брашно, но е в рамките обикновено на 10 до 20 %).Ако се знае съдържанието на този тип брашно в пробата, възможно е да се направят следните оценки:Разчетно съотношение на производните съставки от продукти на животинска основа от сухоземни животни (%) = (S × c)/(W × f) × 100Разчетно съотношение на производните съставки от продукти на рибена основа (%) = (S × d)/(W × f) × 100(S = маса на утайката (mg), с = корективен коефициент (%) за разглежданата доза кости от сухоземни животни в утайката, d = корективен коефициент за разглежданата доза парчета от рибни кости и люспи в утайката, f = корективен коефициент за съдържанието на кости в съставките от животински произход в разглеждания образец, W = тегло на образеца, от който произлиза утайката (mg).8. Излагане на резултата от изследванетоОтчетът съдържа най-малко информация относно наличието на съставки, производни от сухоземни животни и рибени брашна. Отделните случаи се представят по следния начин:8.1. Що се отнася до наличието на съставки, производни от сухоземни животни:- В разглежданата проба, не се откриват съставки, производни на сухоземни животни, доколкото могат да бъдат видени под микроскоп,или:- В разглежданата проба, се откриват съставки, производни на сухоземни животни, доколкото могат да бъдат видени под микроскоп.8.2. Що се отнася до наличието на рибени брашна- В разглежданата проба, не се откриват съставки, производни на риба, доколкото могат да бъдат видени под микроскоп,или:- В разглежданата проба, се откриват съставки, производни на риба, доколкото могат да бъдат видени под микроскопАко бъдат открити съставки, производни от риба или сухоземни животни, при необходимост, отчетът от изследванията може да дава количествена оценка на откритите съставки (х %, < 0,1 %, между 0,1 и 0,5 %, между 0,5 и 5 % или > 5 %) и да уточнява типа сухоземни животни (ако е необходимо) и идентифицираните съставки от животински произход (мускулни влакна, хрущяли, кости, рога, косми, четина, кръв, пера, яйчни черупки, кости от риба, люспи).Ако се прави количествена оценка на съставките от животински произход, то използваният корективен коефициент f също се упоменава.Когато се установи наличието на кости от сухоземни животни, в отчета се добавя и следната клауза:"Не се изключва възможността гореизброените съставки да произхождат от бозайници".Тази допълнителна клауза не се изисква, ако парчетата кости на сухоземни животни са идентифицирани като парчета кости на птици или бозайници.9. Незадължителен протокол от анализа на мас или маслаПри анализа на мас и масла може да се използва следния протокол:- За твърдата мас: тя трябва да се загрее до втечняването ѝ, например в микровълнова печка.- Да се вземе с пипета 40 ml масти от дъното на пробата и да се накапят в центрофуга.- Да се центрофугира за 10 минути при 4000 оборота/минута.- Ако маста се втвърди при центрофугирането, да се загрее в печката докато пак се върне в течно състояние. Да се центрофугира отново за 5 минути при 4000 оборота/минута.- С малка лъжичка или с шпатула, половината от получените примеси се прехвърлят в малка чашка на Петри или върху микроскопско предметно стъкло, с цел да се открие под микроскоп евентуалното наличие на съставки от животински произход (мускулни влакна, пера, парчета от кости и др.). Препоръчително е използването на парафиново олио или глицерол като запечатващ агент (фиксатор) за микроскопския анализ.- Остатъчните примеси се използват за подготвянето на утайката, по начина, описан в точка 6.2.[1] ОВ L 102, 15.4.1976 г., стр. 1.--------------------------------------------------


title: Директива на Съвета от 16 май 1983 година относно четвърто изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати

text:
               13/ 06

               BG

               Официален вестник на Европейския съюз

               120

         31983L0264

               L 147/9

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА НА СЪВЕТА

   от 16 май 1983 година
   относно четвърто изменение на Директива 76/769/ЕИО за сближаване на законовите, подзаконовите и административните разпоредби на държавите-членки относно ограниченията за пускането на пазара и употребата на някои опасни вещества и препарати
   (83/264/EИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската икономическа общност, и по-специално член 100 от него,
   като взе предвид предложението на Комисията (1),
   като взе предвид становището на Асамблеята (2),
   като взе предвид становището на Икономическия и социален комитет (3),
   като има предвид, че употребата на три-(2,3 дибромпропил)-фосфата в огнеустойчивите текстилни изделия е забранена с Директива 79/663/ЕИО (4) поради рисковете за здравето, които той представлява; като има предвид, че последващи изследвания показаха, че два други огнеустойчиви продукта, три-(азиридинил)-фосфиноксида и полибромираните бифенили (PBB), са вредни за здравето и следователно не би трябвало да се използват в текстилните изделия, влизащи в допир с кожата;
   като има предвид, че 3,3 диметоксибензидинът се използва в производството на енфие; като има предвид, че макар сведенията за мутагенните и канцерогенните свойства на това вещество да не са окончателни, неговата структура, наподобяваща бензидина, чийто канцерогенен ефект върху човека е доказан, подтиква към повишена предпазливост предвид рисковете за здравето, които това вещество би представлявало; като има предвид, че енфието се използва главно от децата, които по принцип представляват група, чувствителна към токсичните химически продукти, и поради това те трябва да се ползват от специална защита; като има предвид, че в резултат трябва да се забрани употребата на това вещество в играчките-закачки като енфието;
   като има предвид, че някои енфиета на растителна основа са опасни за потребителя и в частност за децата и поради тази причина те са забранени в някои държави-членки;
   като има предвид, че амониевите полисулфиди имат разяждащо действие и могат да причиняват сериозни и трайни увреждания, особено на очите; като има предвид, че техните съединения, продавани в частност на децата като играчки-закачки, са особено опасни и че тяхната употреба трябва следователно да бъде забранена;
   като има предвид, че летливите естери на бромоцетната киселина се използват като сълзотворен газ; като има предвид, че те имат дразнещо действие и че те могат да бъдат вредни за дихателната система и за очите; като има предвид, че в повишена концентрация те имат разяждащо действие и могат да причинят необратими увреждания на очите; като има предвид, че те не трябва да се използват от децата и че тяхната употреба като играчки-закачки трябва следователно да бъде забранена;
   като има предвид, че постановените от някои държави-членки забрани на гореупоменатите вещества имат пряко отражение върху създаването или функционирането на общия пазар; като има предвид следователно, че е необходимо да се хармонизират законодателните разпоредби на държавите-членки в тази област и да се измени съответно приложението към Директива 76/769/ЕИО (5),
   ПРИЕ НАСТОЯЩАТА ДИРЕКТИВА:
   Член 1
   В приложението към Директива 76/769/ЕИО се добавят следните точки:

                  8.   Три-азиридинил-фосфиноксид
                  CAS № 5455-55-1

                  Не се разрешават в текстилните изделия, влизащи в допир с кожата, например връхни дрехи, долни дрехи и дамско бельо.

                  9.   Полибромирани бифенили (PBB)
                  CAS № 59536-65-1

                  10.   Прах от сапунена кора (Quillaja saponaria) и неговите производни, съдържащи сапонини
                  Прах от корените на Helleborus viridis и на Helleborus niger

                  Прах от корените на Veratrum album и на Veratrum nigrum

                  Бензидин и/или неговите производни

                     о-нитробензалдехид
                  CAS № 552-89-6
                  Дървесен прах

                  Не се разрешават в играчките-закачки или в предметите, предназначени да се използват като такива, например като съставки на енфиета или вонящи бомбички.
                  Държавите-членки могат все пак да допускат на територията си вонящи бомбички със съдържание, ненадхвърлящо 1,5 ml.“

                  11.   Амониев сулфид и амониев бисулфид
                  CAS № 12135-76-1
                  CAS № 12124-99-1
                  Амониев полисулфид
                  CAS № 12259-92-6

                  12.   Летливите естери на бромоцетната киселина:

                              Метил бромацетат
                              CAS № 96-32-2

                              Етил бромацетат
                              CAS № 105-36-2

                              Пропил бромацетат

                              Бутил бромацетат

   Член 2
   Държавите-членки въвеждат в сила разпоредбите, необходими за да се съобразят с настоящата директива в срок от осемнадесет месеца от нейното нотифициране (6). Те незабавно информират Комисията за това.
   Член 3
   Адресати на настоящата директива са държавите-членки.

      Съставено в Брюксел на 16 май 1983 година.

            За Съвета

            Председател

         I. KIECHLE

      (1)  ОВ C 288, 10.11.1981 г., стр. 7.

      (2)  ОВ C 125, 17.5.1982 г., стр. 148.

      (3)  ОВ C 112, 3.5.1982 г., стр. 42.

      (4)  ОВ L 197, 3.8.1979 г., стр. 37.

      (5)  ОВ L 262, 27.9.1976 г., стр. 201.

      (6)  Държавите-членки са уведомени за настоящата директива на 19 май 1983 г.


title: Директива 93/95/ЕИО на Съвета от 29 октомври 1993 година относно изменение на Директива 89/686/ЕИО относно сближаване на законодателствата на държавите-членки в областта на личните предпазни средства (ЛПС)

text:
               13/ 13

               BG

               Официален вестник на Европейския съюз

               96

         31993L0095

               L 276/11

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 93/95/ЕИО НА СЪВЕТА

   от 29 октомври 1993 година
   относно изменение на Директива 89/686/ЕИО относно сближаване на законодателствата на държавите-членки в областта на личните предпазни средства (ЛПС)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид, че мерките, необходими за изграждането на вътрешния пазар относно личните предпазни средства (ЛПС), трябва да бъдат приети съгласно Директива 89/686/ЕИО (4);
   като има предвид, че тази директива предвижда в член 5, параграф 3, че при липса на хармонизирани стандарти ЛПС могат да продължат временно, до 31 декември 1992 г., да бъдат регламентирани от националните режими, които са в сила към датата на приемане на същата директива;
   като има предвид, че според получените от държавите-членки и от професионалистите в тази област информации преходният период се е оказал прекалено кратък, за да позволи правилното прилагане на въпросната директива;
   като има предвид, че хармонизираните стандарти ще спомогнат значително да се улесни пускането на пазара и свободното движение на лични предпазни средства;
   като има предвид, че въпреки това някои от хармонизираните стандарти няма да бъдат на разположение към датата на прилагане на Директива 89/686/ЕИО; като има предвид, че поради това не може да се осигури изграждането и единността на общия пазар за тези продукти и неговата хомогенност;
   като има предвид, че въвеждането на нов режим на контрол и на удостоверяване, както и установяването на разпоредби и механизми, необходими за доброто функциониране на горепосочената директива, не са достатъчно напреднали;
   като има предвид, че отсъствието на хармонизирани стандарти би могло да доведе до положение, при което да не може да се осигури адекватно ниво на защита и на контрол на съответствието относно каските за ползвателите на дву- и триколесни моторни превозни средства; като има предвид, че предпазването на хората в случай на произшествие би могло да се окаже неефективно; като има предвид, че за да се избегне връщане назад в областта на безопасността и контрола, е необходимо да се изключат такъв вид каски от приложното поле на Директива 89/686/ЕИО, докато се изчаква въвеждането на специални изисквания по отношение на тези каски,
   ПРИЕ НАСТОЯЩАТА ДИРЕКТИВА:
   Член 1
   Директива 89/686/ЕИО се изменя, както следва:

               1)

               член 5, параграф 3 се заличава;

               2)

               в член 8, параграф 4, буква а), последното тире се заличава;

               3)

               член 16 се заменя, както следва:
               „Член 16
               1.   Държавите-членки приемат и обнародват преди 1 януари 1991 г. необходимите законови, подзаконови и административни разпоредби, за да се съобразят с настоящата директива. Те незабавно уведомяват Комисията за това.
               Те прилагат тези мерки, считано от 1 юли 1992 година.
               2.   Освен това държавите-членки приемат за периода до 30 юни 1995 г. пускането на пазара и пускането в употреба на ЛПС, които отговарят на националните разпоредби, които са в сила на тяхна територия към датата 30 юни 1992 година.
               3.   Държавите-членки представят на Комисията текстовете на разпоредбите от националните си законодателства, които те приемат в областта, уредена с настоящата директива“;

               4)

               в приложение I се добавя следната точка 5:

                           „5.

                           Каски и предпазители за лице, предназначени за лицата, ползващи дву- и триколесни моторни превозни средства“.

         Член 2
   1.   Държавите-членки приемат и обнародват в срок от три месеца, считано от приемането на настоящата директива, необходимите законови, подзаконови и административни разпоредби, за да се съобразят с нея. Те незабавно уведомяват Комисията за това.
   Когато държавите-членки приемат тези разпоредби, последните съдържат позоваване на настоящата директива или се придружават от такова позоваване в момента на тяхното официално публикуване. Условията и редът за това позоваване се определят от държавите-членки
   2.   Държавите-членки представят на Комисията текстовете на разпоредбите от националните си законодателства, които те приемат в областта, уредена с настоящата директива.
   Член 3
   Адресати на настоящата директива са държавите-членки.

      Съставено в Брюксел на 29 октомври 1993 година.

            За Съвета

            Председател

         R. URBAIN

      (1)  ОВ C 36, 10.2.1993 г., стр. 18.

      (2)  ОВ C 194, 19.7.1993 г., стр. 154 и Решение от 27.10.1993 г. (все още непубликувано в Официален вестник).

      (3)  ОВ C 129, 10.5.1993 г., стр. 1.

      (4)  ОВ L 399, 30.12.1989 г., стр. 18.